CELEX: 52016PC0286
Language: sl
Date: 2016-05-26
Title: Predlog SKLEP SVETA o stališču, ki se sprejme v imenu Evropske unije v okviru Odbora Cariforum-EU za trgovino in razvoj na podlagi Sporazuma o gospodarskem partnerstvu med državami Cariforuma na eni strani ter Evropsko skupnostjo in njenimi državami članicami na drugi strani, v zvezi z ustanovitvijo posebnega odbora za kmetijstvo in ribištvo

EVROPSKA KOMISIJA
            Bruselj, 26.5.2016
            COM(2016) 286 final
            2016/0150(NLE)
            Predlog
            SKLEP SVETA
            o stališču, ki se sprejme v imenu Evropske unije v okviru Odbora Cariforum-EU za trgovino in razvoj na podlagi Sporazuma o gospodarskem partnerstvu med državami Cariforuma na eni strani ter Evropsko skupnostjo in njenimi državami članicami na drugi strani, v zvezi z ustanovitvijo posebnega odbora za kmetijstvo in ribištvo 
            
               
         
         
            
               OBRAZLOŽITVENI MEMORANDUM
            
            
               1.OZADJE PREDLOGA
            
            
               Razlogi za predlog in njegovi cilji
            
            
               Priloženi predlog sklepa Sveta je pravni instrument za ustanovitev posebnega odbora za kmetijstvo in ribištvo v okviru Sporazuma o gospodarskem partnerstvu (EPA – Economic Partnership Agreement), ki je bil podpisan 15. oktobra 2008 med državami Cariforuma na eni strani ter Evropsko skupnostjo in njenimi državami članicami na drugi strani. Ta sporazum se bo začasno uporabljal od 29. decembra 2008.
            
            
               Kmetijstvo in ribištvo je pomembno področje Sporazuma in v skladu s členom 230(4) Sporazuma o gospodarskem partnerstvu Cariforum-EU se lahko ustanovi kakršen koli poseben odbor za učinkovitejšo obravnavo zadev v zvezi z izvajanjem tega sporazuma. Ta posebni odbor za kmetijstvo in ribištvo sestavljajo predstavniki Evropske komisije na eni strani ter predstavniki direktorata Cariforum in držav podpisnic Cariforuma na drugi strani.
            
            
               Poseben odbor je treba ustanoviti s sklepom Odbora Cariforum-EU za trgovino in razvoj (ki ga sestavljajo predstavniki pogodbenic na ravni visokih uradnikov). V zvezi s tem je predlaganemu sklepu Sveta priložen osnutek sklepa, o katerem so se pogodbenice dogovorile na petem letnem srečanju Odbora Cariforum-EU za trgovino in razvoj, ki je potekalo 14. julija 2015 v Gvajani. 
            
            
               Skladnost z veljavnimi predpisi s področja zadevne politike
            
            
               Sporazum o gospodarskem partnerstvu Cariforum-EU vključuje posebno poglavje o vprašanjih s področja kmetijstva in ribištva.
            
            
               Skladnost z drugimi politikami Unije
            
            
               Ustanovitev tega posebnega odbora za kmetijstvo in ribištvo je v skladu z upoštevanjem sklepov zadnjih dveh letnih srečanj Odbora Cariforum-EU za trgovino in razvoj, ki sta potekali v Bruslju leta 2014 in v Gvajani leta 2015.
            
            
               2.
                     PRAVNA PODLAGA, SUBSIDIARNOST IN SORAZMERNOST
            
            
               Pravna podlaga
            
            
               Pravna podlaga za ta sklep Sveta je Pogodba o delovanju Evropske unije, zlasti člen 207 v povezavi s členom 218(9) Pogodbe.
            
            
               Subsidiarnost (za neizključno pristojnost)
            
            
               Skupna trgovinska politika je v skladu s členom 3 PDEU opredeljena kot izključna pristojnost Unije.
            
            
               Sorazmernost
            
            
               Ta predlog je nujen za ustanovitev kakršnega koli posebnega odbora, kot je določen v členu 230(4) besedila Sporazuma o gospodarskem partnerstvu Cariforum-EU in poslovniku Odbora Cariforum-EU za trgovino in razvoj.
            
            
               Izbira instrumenta
            
            
               Ta predlog je v skladu s členom 218(5) PDEU, ki predvideva sprejetje sklepov o mednarodnih sporazumih v Svetu. Drug pravni instrument, ki bi se lahko uporabil za dosego cilja tega predloga, ne obstaja. 
            
         
         
            
               3.
                     REZULTATI NAKNADNIH OCEN, POSVETOVANJ Z ZAINTERESIRANIMI STRANMI IN OCEN UČINKA
            
            
               Naknadne ocene/preverjanja ustreznosti obstoječe zakonodaje
            
            
               
                  Ni relevantno.
               
            
            
               Posvetovanja z zainteresiranimi stranmi
            
            
               Ni relevantno.
            
            
               Zbiranje in uporaba strokovnih mnenj
            
            
               
                  Ni relevantno.
               
            
            
               Ocena učinka
            
            
               
                  Ni relevantno.
               
            
            
               Ustreznost in poenostavitev ureditve
            
            
               
                  Za posebni odbor za kmetijstvo in ribištvo ne veljajo postopki v okviru programa REFIT; odbor za kmetijstvo in ribištvo ne pomeni nobenih stroškov za Unijo ter ne sproža nobenih vprašanj z vidika digitalnega okolja. 
               
            
            
               Temeljne pravice
            
            
               Predlog nima posledic za varstvo temeljnih pravic v Uniji. 
            
            
               4.
                     PRORAČUNSKE POSLEDICE
            
            
               
                  Ustanovitev tega posebnega odbora za kmetijstvo in ribištvo nima proračunskih posledic.
               
            
            
               5.
                     DRUGI ELEMENTI
            
            
               Načrti za izvedbo ter ureditev spremljanja, ocenjevanja in poročanja
            
            
               
                  Posebni odbor za kmetijstvo in ribištvo sestavljajo predstavniki Evropske komisije na eni strani ter predstavniki direktorata Cariforum in držav podpisnic Cariforuma na drugi strani.
               
            
            
               Obrazložitveni dokumenti (za direktive)
            
            
               
                  Ni relevantno.
               
            
         
         
            
               Natančnejša pojasnitev posameznih določb predloga
            
            
               
                  Posebni odbor za kmetijstvo in ribištvo bo pregledal vse vidike poglavja 5 („Kmetijstvo in ribištvo“) naslova I, dela II Sporazuma o gospodarskem partnerstvu Cariforum-EU ter vse druge vidike v zvezi s kmetijstvom in ribištvom iz Sporazuma.
               
            
            
               2016/0150 (NLE)
            
            
               Predlog
            
            
               SKLEP SVETA
            
            
               o stališču, ki se sprejme v imenu Evropske unije v okviru Odbora Cariforum-EU za trgovino in razvoj na podlagi Sporazuma o gospodarskem partnerstvu med državami Cariforuma na eni strani ter Evropsko skupnostjo in njenimi državami članicami na drugi strani, v zvezi z ustanovitvijo posebnega odbora za kmetijstvo in ribištvo 
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije in zlasti člena 207 Pogodbe v povezavi s členom 218(9) Pogodbe,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Sporazum o gospodarskem partnerstvu med državami Cariforuma na eni strani ter Evropsko skupnostjo in njenimi državami članicami na drugi strani
                  1
                („Sporazum“) je bil podpisan 15. oktobra 2008 in se začasno uporablja od 29. decembra 2008. 
            
            
               (2)V skladu s členom 230(4) Sporazuma lahko Odbor Cariforum-EU za trgovino in razvoj ustanovi in nadzira kakršen koli poseben odbor, da se bo ukvarjal z zadevami, ki so v njegovi pristojnosti. 
            
            
               (3)Za doseganje ciljev, določenih v členu 37 Sporazuma, je treba ustanoviti posebni odbor za kmetijstvo in ribištvo za učinkovitejšo obravnavo zadev, povezanih s temi vprašanji, kakor je bilo dogovorjeno na prejšnjih srečanjih Odbora Cariforum-EU za trgovino in razvoj.
            
            
               (4)Primerno je določiti stališče, ki se sprejme v imenu Unije v okviru Odbora Cariforum-EU za trgovino in razvoj v zvezi z ustanovitvijo posebnega odbora za kmetijstvo in ribištvo.
            
            
               (5)Stališče Unije v Odboru Cariforum-EU za trgovino in razvoj bi zato moralo temeljiti na priloženem osnutku Sklepa –
            
            
               SPREJEL NASLEDNJI SKLEP:
            
            
               Člen 1
            
            
               Stališče, ki se sprejme v imenu Unije v okviru Odbora Cariforum-EU za trgovino in razvoj na podlagi Sporazuma o gospodarskem partnerstvu med državami Cariforuma na eni strani ter Evropsko skupnostjo in njenimi državami članicami na drugi strani, v zvezi z ustanovitvijo posebnega odbora za kmetijstvo in ribištvo temelji na osnutku sklepa Odbora Cariforum-EU za trgovino in razvoj, priloženega temu sklepu.
            
            
               Predstavniki Unije v Odboru Cariforum-EU za trgovino in razvoj se lahko dogovorijo o manjših spremembah tega osnutka sklepa brez nadaljnjega sklepa Sveta.
            
            
               Člen 2
            
         
         
            
               Ta sklep začne veljati na dan sprejetja.
            
            
               V Bruslju,
            
            
               
                     Za Svet
               
               
                     Predsednik
               
            
         
         
            
                  
                     (1)
                  UL L 289, 30.10.2008, str. 3.
               
            
      
    ---documentbreak--- 
      
         
               EVROPSKA KOMISIJA
            Bruselj, 26.5.2016
            COM(2016) 286 final
            PRILOGA
            k
            predlogu sklepa Sveta
            o stališču, ki se sprejme v imenu Evropske unije v okviru Odbora Cariforum-EU za trgovino in razvoj na podlagi Sporazuma o gospodarskem partnerstvu med državami Cariforuma na eni strani ter Evropsko skupnostjo in njenimi državami članicami na drugi strani, v zvezi z ustanovitvijo posebnega odbora za kmetijstvo in ribištvo
            
               
         
         
            
               OSNUTEK
            
            
               SKLEP št..../2016 ODBORA CARIFORUM-EU ZA TRGOVINO IN RAZVOJ 
            
            
               določen s Sporazumom o gospodarskem partnerstvu med državami Cariforum na eni strani ter Evropsko skupnostjo in njenimi državami članicami na drugi strani o ustanovitvi posebnega odbora za kmetijstvo in ribištvo
            
            
               ODBOR CARIFORUM-EU ZA TRGOVINO IN RAZVOJ JE –
            
            
               ob upoštevanju Sporazuma o gospodarskem partnerstvu med državami Cariforuma na eni strani ter Evropsko skupnostjo in njenimi državami članicami na drugi strani (v nadaljnjem besedilu: Sporazum) in zlasti člena 230(4) Sporazuma,
            
            
               ob upoštevanju poslovnika Odbora Cariforum-EU za trgovino in razvoj, ki ga je vzpostavil Skupni svet Cariforum-EU dne 17. maja 2010 s Sklepom št. 1/2010, in zlasti člena 11 poslovnika,
            
            
               ob upoštevanju naslednjega:
            
            
               Treba bi bilo ustanoviti posebni odbor za kmetijstvo in ribištvo, da se dosežejo cilji določb na področju kmetijstva in ribištva iz Sporazuma –
            
            
               SKLENIL: 
            
            
               Člen 1
            
            
               1.Ustanovi se posebni odbor Cariforum-EU za kmetijstvo in ribištvo za izvajanje nalog iz člena 2.
            
            
               2.Posebni odbor Cariforum-EU za kmetijstvo in ribištvo je tudi forum, v okviru katerega lahko pogodbenice izmenjujejo izkušnje, informacije in najboljše prakse ter se posvetujejo o vseh vprašanjih, ki so povezana s cilji iz poglavja 5 naslova I dela II Sporazuma in pomembna za trgovino med pogodbenicami.
            
            
               Člen 2
            
            
               Posebni odbor za kmetijstvo in ribištvo: 
            
            
               (a)na splošno spremlja vse vidike iz poglavja 5 – Kmetijstvo in ribištvo – naslova I dela II Sporazuma;
            
            
               (b)na splošno spremlja vse druge vidike Sporazuma, ki se nanašajo na kmetijstvo in ribištvo, vključno z naslednjimi področji iz naslova I dela II – Trgovina z blagom:
            
            
               (i)Poglavje 1 – Vse zadeve v zvezi s trgovino s kmetijskimi in ribiškimi proizvodi, vključno s tarifami; 
            
            
               (ii)Poglavje 3 – člen 28 – Kmetijske izvozne subvencije;
            
            
               (iii)Poglavje 6 – Tehnične ovire za trgovino, ki se nanašajo na kmetijske in ribiške proizvode; ter
            
         
         
            
               (iv)Poglavje 7 – Sanitarni in fitosanitarni ukrepi, ki zadevajo kmetijske in ribiške proizvode;
            
            
               (c)na splošno spremlja vse vidike iz naslova IV poglavja 2 („Inovacije in intelektualna lastnina“), ki se nanašajo na kmetijske in ribiške proizvode, vključno s členom 145 („Geografske označbe“) in členom 149 („Rastlinske sorte“); 
            
            
               (d)sodeluje pri dialogu o vprašanjih s področja kmetijstva in ribištva, med drugim na naslednjih področjih:
            
            
               (i)kmetijska proizvodnja, potrošnja in trgovina ter zadevni razvoj trgov za kmetijske in ribiške proizvode; 
            
            
               (ii)spodbujanje naložb in prenos znanja v kmetijske, živilske in ribiške sektorje Cariforuma, vključno z dejavnostmi manjšega obsega; 
            
            
               (iii)politike, zakoni in predpisi na področju kmetijstva, razvoja podeželja in ribištva;
            
            
               (iv)spremembe politik in institucionalne spremembe, potrebne za podporo preoblikovanju kmetijskega in ribiškega sektorja ter oblikovanju in izvajanju regionalnih politik na področju kmetijstva, prehrane, razvoja podeželja in ribištva pri uresničevanju regionalnega povezovanja; 
            
            
               (v)nove tehnologije, raziskave in inovacije ter politike in ukrepi v zvezi s kakovostjo; ter
            
            
               (vi)razvoj trgovinske politike v zvezi z blagom in tradicionalnimi kmetijskimi proizvodi, vključno z bananami, rumom, rižem in sladkorjem; 
            
            
               (e)pomaga Odboru Cariforum-EU za trgovino in razvoj pri naslednjih nalogah:
            
            
               (i)nadzor in pristojnost za izvajanje ter pravilno uporabo določb Sporazuma v zvezi s kmetijstvom in ribištvom ter obravnava in priporočilo prednostnih nalog za sodelovanje pri tem;
            
            
               (ii)nadzor nadaljnje podrobne razčlenitve določb Sporazuma v zvezi s kmetijstvom in ribištvom ter vrednotenje rezultatov, doseženih z njegovo uporabo;
            
            
               (iii)izvajanje ukrepov za izogibanje sporom in reševanje sporov, ki se lahko pojavijo v zvezi z razlago ali uporabo določb Sporazuma o kmetijstvu in ribištvu v skladu z določbami iz dela III Sporazuma;
            
            
               (iv)obravnava in izvajanje ukrepov, ki bi lahko spodbujali trgovino, naložbe in poslovne priložnosti v kmetijskem in ribiškem sektorju med pogodbenicami; ter
            
            
               (v)razpravljanje o vseh zadevah, ki se nanašajo na določbe na področju kmetijstva in ribištva iz Sporazuma ter kakršne koli težave, ki bi utegnile vplivati na doseganje njegovih ciljev; 
            
            
               (f)dajanje priporočil Odboru Cariforum-EU za trgovino in razvoj, da bi se izboljšalo izvajanje in delovanje določb Sporazuma s področja kmetijstva in ribištva.
            
            
               Člen 3
            
            
               Posebni odbor za kmetijstvo in ribištvo sestavljajo predstavniki Evropske komisije na eni strani ter predstavniki direktorata Cariforum in držav podpisnic Cariforuma na drugi strani.
            
            
               Člen 4
            
            
               Ta sklep začne veljati […]
            
         
         
            
               V [...], dne [...] 2016.